CELEX: 62018TA0671
Language: lv
Date: 2021-10-20 00:00:00
Title: Apvienotās lietas T-671/18 un T-140/19: Vispārējās tiesas 2021. gada 20. oktobra spriedums – ZU/Komisija (Civildienests – Ierēdņi – Pārcelšana citā amatā dienesta interesēs – Civildienesta noteikumu 12.a pants – Psiholoģiska vardarbība – Civildienesta noteikumu 25. pants – Pienākums norādīt pamatojumu – Tiesības uz aizstāvību un tiesības tikt uzklausītam – Acīmredzama kļūda vērtējumā – Labas pārvaldības princips un rūpības pienākums – Civildienesta noteikumu 22.a pants – Pilnvaru nepareiza izmantošana – Civildienesta noteikumu 24. pants – Lūgums sniegt palīdzību – Lūguma noraidīšana – 2017. gada novērtējums – Novērtējuma ziņojums – 2018. gada paaugstināšana amatā – Priekšlikums nepaaugstināt amatā – Atbildība)

13.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 502/19
            
         
      Vispārējās tiesas 2021. gada 20. oktobra spriedums – ZU/Komisija
      (Apvienotās lietas T-671/18 un T-140/19) (1)
      
      (Civildienests - Ierēdņi - Pārcelšana citā amatā dienesta interesēs - Civildienesta noteikumu 12.a pants - Psiholoģiska vardarbība - Civildienesta noteikumu 25. pants - Pienākums norādīt pamatojumu - Tiesības uz aizstāvību un tiesības tikt uzklausītam - Acīmredzama kļūda vērtējumā - Labas pārvaldības princips un rūpības pienākums - Civildienesta noteikumu 22.a pants - Pilnvaru nepareiza izmantošana - Civildienesta noteikumu 24. pants - Lūgums sniegt palīdzību - Lūguma noraidīšana - 2017. gada novērtējums - Novērtējuma ziņojums - 2018. gada paaugstināšana amatā - Priekšlikums nepaaugstināt amatā - Atbildība)
      (2021/C 502/28)
      Tiesvedības valoda – angļu
      
         Lietas dalībnieki
      
      
         Prasītājs: ZU (pārstāvis: C. Bernard-Glanz, advokāts)
      
         Atbildētāja: Eiropas Komisija (pārstāvji: I. Melo Sampaio, D. Milanowska un L. Vernier, pārstāvji, kuriem palīdz D. Waelbroeck un A. Duron, advokāti)
      
         Priekšmets
      
      Lietā T-671/18 prasība, kura ir pamatota ar LESD 270. pantu un ar kuru tiek lūgts, pirmkārt, atcelt Komisijas 2018. gada 12. oktobra lēmumu, ar kuru prasītājs tiek pārcelts citā amatā uz Eiropas Biroju krāpšanas apkarošanai (OLAF) Briselē (Beļģija), Komisijas 2018. gada 29. oktobra vēstuli, ar kuru tā provizoriski informēja prasītāju, ka viņa iecelšanas amatā OLAF datums esot 2018. gada 1. decembris, un sniedza viņam praktisku informāciju attiecībā uz viņa atgriešanu Briselē, un lēmumu, ar kuru noraidīta par šiem diviem lēmumiem iesniegtā sūdzība un, otrkārt, atlīdzināt kaitējumu, kas prasītājam, iespējams, radies it īpaši saistībā ar šiem lēmumiem, un, lietā T-140/19 prasība, kura ir pamatota ar LESD 270. pantu un ar kuru tiek lūgts atcelt prasītāja novērtējuma ziņojumu par 2017. gadu, priekšlikumu viņu nepaaugstināt amatā 2018. gadā, viņa 2018. gada 26. janvārī iesniegtā lūguma sniegt palīdzību noraidījumu un lēmumus, ar kuriem ir noraidītas pret šiem trim lēmumiem iesniegtās sūdzības.
      
         Rezolutīvā daļa
      
      
                  1)
               
               
                  Prasības apvienotajās lietās T-671/18 un T-140/19 noraidīt.
               
            
                  2)
               
               
                  ZU atlīdzina tiesāšanās izdevumus, tostarp tos, kas saistīti ar pagaidu noregulējuma tiesvedību lietā T-671/18 R.
               
            
         (1)  OV C 16, 14.1.2019.